سەرچەوەگە ئەرا ئاژانس شەفەق نیوز وت: دزیکردن لە جادەی ١٤ رەمەزان لە ناوچەی مەنسور بەغداد بویە، و هەنای تیم لێکۆڵینەوە رەسیەسە شوین رویداوەگە، دەرکەفت ک ژنیگ ئەسیوپی کار لەو ماڵە کەێد، ٤٠٠ هەزار  دۆلار پویل، و ٧٨٠٠ دۆلار تەڵا وەگەرد موبایلەیل ماڵەگە دزیە.
سەرچەوەگە دیاری کرد ک توومەتبارگە دەسگیر کریا، دویای پەیوەندیکردن وەرد کۆمپانیای تایبەت وە هاوردن خانمەیل ئەرا کارکردن لە ماڵەیل، ک ئاگادار پولیس کردن ک ژنەگە خوازێد بچوودە دەیشت عراق، وتیش: خاوەن ماڵەگە چشتە دزیایەیلی گلەو دا و رازی وە ریکارەیل سزادان ژنەگە نەوی، و بڕیار دا دووارە ژنەگە لە ماڵی بخەێدە کار.
